Diari Oficial de la Generalitat Valenciana


Sumari del DOGV 994, del 30-01-1989 (1989/813001)

ORDRE de 3 de gener de 1989, de la Conselleria d'Agricultura i Pesca, per la qual es convoca les Comunitats de Regants per formular peticions o propostes en relació a la utilització d'aigües per a reg. a l'empara del Decret 47/1987, de 13 d'abril, del Consell de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/01/03/(1)/dof/vci/html**

### Dades del document

Número de DOGV
:   994

Data del DOGV
:   30-01-1989

Secció del DOGV
:   DISPOSICIONS GENERALS

Número del document
:   1989/813001


Data del document
:   03-01-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Anàlisi jurídica

Ordre de 3 de gener de 1989, de la Conselleria d'Agricultura i Pesca, per la qual es convoca les Comunitats de Regants pr a formular peticions o propostes en relació a la utilització d'aigües per a reg, a l'empara del Decret 47/1967, de 13 d'abril, del Consell de Generalitat Valenciana.  
Atesa la conveniència de seguir actuant amb la rotunditat necessària en els processos de racionalització d'aigües per a reg derivats de la Llei Autonòmica 7/1986, de 22 de desembre, tot coordinant les possibilitats derivades d'aquesta amb les necessitats pressupostàries.  
Atés que el Reial Decret 808/87, de 19 de juny, possibilita l?obtenció d'ajudes importants a les quals es poden acollir els agricultors interessats, bé individualment, bé a través de les associacions, destinades a inversions que persegueixen alguns dels objectius de la Llei esmentada.  
Sembla convenient, d'acord amb l'article tercer del Títol I del Decret 47/48, de 13 d'abril, del Consell de la Generalitat Valenciana, establir la convocatòria pública a les Comunitats de Regants per tal que formulen les peticions o propostes en relació amb la utilització d'aigües per a reg.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
Es convoca les Comunitats de Regants perquè en el termini de 30 dies des de la publicació d'aquesta Ordre al Diari Oficial de la Generalitat Valenciana, formulen totes les peticions que consideren escaients, en relació amb la utilització d'aigua per a reg, d'acord amb el que disposen els articles 1, 2 i 8 de la Llei de la Generalitat Valenciana 7/86, de 22 de desembre, i l'article 3 del Decret 47/1987, de 13 d'abril, del Consell de la Generalitat Valenciana.  
Article segon  
Les peticions es presentaran a la Conselleria d?agricultura i Pesca o a les Direccions Territorials corresponents, segons el model de sol·licitud que figura com a annex d'aquesta Ordre. S'hi aportarà també la documentació complementària que s'expressa en la sol·licitud.  
Article tercer  
D'acord amb el que estableixen els articles 4t i 8é del Decret 47/87 esmentat, les peticions, després de l'estudi previ, es classificaran en dos grups: aquelles per a les quals s'estime necessària la redacció del Projecte de Pla d'Utilització d'Aigües per a Reg i aquelles altres en les quals s'aprecie que no es necessària la redacció esmentada.  
Aquests supòsits donaran lloc, respectivament, a les actuacions que estableixen els Títols II i III del Decret esmentat, i per a ambdós casos, quan procedirà, a les que determina el Títol IV del Decret esmentat.  
Article quart  
Les obres subvencionades s'hauran de realitzar en l?exercici de 1989, d'acord amb la Llei de Pressupostos vigent de la Generalitat Valenciana.  
Article cinqué  
Per al pagament de la subvenció, s'haurà de justificar la realització de l'obra corresponent mitjançant l'aportació de les certificacions d'obra, i caldrà també que el tècnic de l'administració autonòmica agrària designat amb aquest efecte informe favorablement la terminació de les obres i la congruència d'aquestes amb el projecte aprovat.  
Els concessionaris de les subvencions hauran d'acreditar el compliment de les seues obligacions fiscals, així com les que els corresponguen amb la Seguretat Social.  
DISPOSICIONS FINALS  
Primera  
Es faculta la Direcció General de Desenvolupament Agrari perquè puga dictar les disposicions que calguen per al desplegament d'aquesta Ordre.  
Segona  
Aquesta Ordre vigirà l?endemà de la publicació al Diari Oficial de la Generalitat Valenciana.  
València, 3 de gener de 1989.  
El Conseller d?agricultura i Pesca,   
LUIS FONT DE MORA MONTESINOS  
ANNEX  
Expedient núm.: Registre:   
PROPOSTA DE RACIONALITZACIO D?AIGUA PER A REG  
(D'acord amb el Decret 47/1987, de 13 d'abril, del Consell de la Generalitat Valenciana)  
Denominació del/de la Titular:   
CIF: Domicili: Província:   
Municipi: Comarca: Telèfon:   
Representant: Com a:   
Domicili del/de la representant:   
Classe d'actuació:   
Documentació que s'hi adjunta:  
\* Certificat de l'Acord de sol·licitud, reflectit en Acta (1)  
\* Ordinacions i/o Estatuts de la Comunitat de regants o de les Associacions d?Agricultors (SAT, Cooperatives, etc.)   
\* Si s'escau, documentació estimada per la persona peticionària, que justifique l?estalvi de l'aigua per a reg, sense minva de la capacitat productiva dels terrenys.  
\* D'altres (especifiqueu-los):  
(1) En aquest certificat haurà de figurar, com a mínim: Acord de petició d'ajudes, facultats de representació, termini d'execució de les obres, tot indicant si aquest termini és anual o plurianual.  
Exposició del Problema: demandes i recursos hídrics, situació actual, etc.  
Solucions proposades per la persona peticionària: Objectius proposats, estalvi estimat d'aigua, etc.  
Cost aproximat de les obres, segons la persona peticionària:  
 A , d de 19   
HBLE. SR. CONSELLER D?AGRICULTURA I PESCA VALENCIA


Còpia Permalink ELI